เตรียมวัตถุดิบสำหรับเสียบไม้ ย่าง
ตามปกติแล้วเคบับจะประกอบด้วยเนื้อสัตว์และ/หรือผัก​ แต่บางครั้งเราก็ใช้อาหารทะเล​ ผลไม้​ และวัตถุดิบอื่นๆ​ ด้วยเหมือนกัน​ ​คุณสามารถเลือกวัตถุดิบได้ตามใจชอบ​ เพราะการทำเคบับไม่มีถูกหรือ​ "ผิด" เนื้อสัตว์ที่นิยมใช้ทำเคบับได้แก่​ เนื้อไก่​ สเต็ก​ เนื้อหมู​ ไส้กรอก​ เนื้อแกะ​ ​กุ้ง​ ​และปลา​ ถ้าเป็นผักก็จะนิยมใช้หอมหัวใหญ่​ เห็ด​ พริกหวานสีเขียวหรือสีแดง​ คอร์เจ็ตต์ และมะเขือเทศ​ และถ้าเป็นผลไม้ก็จะเป็นสับปะรด​ พีช​ หรือแอปเปิ้ล​  แม้ว่าส่วนประกอบข้างต้นจะเข้ากันดี​ แต่เคบับสูตรอื่นๆ​  ที่กำหนดวัตถุดิบไว้แล้วก็น่าลองเหมือนกัน เคบับสูตรดั้งเดิมหลายสูตรจะใช้เนื้อแกะเป็นวัตถุดิบหลัก ด้านล่างนี้เป็นสูตรและวัตถุดิบ​หลักในการทำเคบับแบบดั้งเดิม  คอฟต้าเคบับ​ เนื้อแกะหั่นเป็นชิ้นปรุงรสด้วยเครื่องเทศหลากหลายชนิด ชีโลเคบับ​ เนื้อแกะไม่มีกระดูกเสิร์ฟพร้อมกับข้าวหมกหญ้าฝรั่น ชิชเคบับ​ เนื้อแกะสับปรุงรสด้วยผักชีและใบสะระแหน่​ ย่างในเตาอบดิน (เตาอบอินเดียโบราณ)​ ถ้าคุณกะจะย่างเนื้อสัตว์​ คุณควรเตรียมหมักเนื้อสัตว์ก่อนแม้ว่ามันจะไม่จำเป็นก็ตาม​ การแช่เนื้อสัตว์ไว้ในเครื่องปรุงสำหรับหมักก่อนนำไปย่างจะเพิ่มรสชาติของวัตถุดิบที่นำมาใช้ในการหมัก  ทำให้เกิดการผสมผสานรสชาติใหม่ที่เนื้อสัตว์ที่ไม่ได้หมักให้ไม่ได้​ ตามปกติแล้วในการหมักเนื้อสัตว์นั้น​ เราจะนำเนื้อสัตว์ใส่ไว้ในภาชนะที่ไม่มีอากาศเข้า​ (เช่น​ ถุงซิปล็อก)​ ที่มีน้ำมันกับกรด​ ​(เช่น​ น้ำมันพืชกับน้ำมะนาว)​ และเครื่องปรุงรสอื่น​ ๆ​ อยู่ในนั้น​ และโดยมากเราก็จะใส่เครื่องปรุงและสมุนไพรอื่นๆ​ ลงไปในส่วนผสมพื้นฐานที่เป็นของเหลวด้วยเพื่อให้ได้รสชาติที่ซับซ้อนยิ่งขึ้น​  เช่น​ ด้านล่างนี้เป็นสูตรซอสเทอริยากิอเนกประสงค์ที่เหมาะจะใช้หมักเนื้อวัว​ เนื้อไก่​ และอื่นๆ น้ำมันพืช ซีอิ๊ว น้ำมะนาว กระเทียม พริกไทย ซอสวูสเตอร์ ในการย่างเคบับนั้น​ คุณสามารถเลือกได้ว่าจะใช้ไม้เสียบโลหะหรือไม้เสียบไม้/ไม้ไผ่  ไม้เสียบโลหะจะแข็งแรงและทนทานกว่า​ แต่ก็แพงกว่าด้วย ในขณะที่ไม้เสียบแบบไม้จะถูกกว่าและสะดวกกว่า​ ถ้าคุณใช้ไม้เสียบไม้หรือไม้ไผ่​ ให้แช่ไม้เสียบไว้ในน้ำ​ 30​ นาทีก่อนย่างเคบับ วิธีนี้จะช่วยให้ไม้เสียบชุ่มชื้นระหว่างย่าง​ ป้องกันไม่ให้ไม้ติดไฟหรือไหม้​ วางวัตถุดิบลงบนเขียงแล้วใช้มีดคมๆ​ หั่นเต๋าหนาประมาณ​ 1 นิ้ว​ ซึ่งแน่นอนว่าวัตถุดิบบางอย่างก็ไม่สามารถหั่นเต๋าได้​ เช่น​ พริกหวานที่ต้องหั่นเป็นชิ้นสี่เหลี่ยมแทนการหั่นเต๋า​ สิ่งสำคัญที่สุดคือคุณต้องหั่นวัตถุดิบออกเป็นชิ้นเล็กๆ​ ขนาดเท่ากันเพื่อให้มันสุกในอัตราที่เท่าๆ​ กัน ถ้าคุณใช้เนื้อสัตว์และไม่ได้หมักเนื้อก่อน​ พอถึงขั้นตอนนี้คุณอาจจะใช้การหมักแบบแห้ง​ ก็คือใช้ส่วนผสมของเครื่องเทศและเครื่องปรุงแบบผงเพื่อให้ผิวด้านนอกของเนื้อสัตว์มีรสชาติ ในการหมักแบบแห้งนั้น​ ให้นำเครื่องปรุงมาผสมกันแล้วทาส่วนผสมลงบนเนื้อสัตว์เยอะๆ​  ด้านล่างนี้เป็นตัวอย่างการหมักแบบแห้งด้วยผงปาปริก้าอเนกประสงค์ที่เหมาะกับการหมักสเต็ก ปาปริก้า เกลือ ผงกระเทียม ผงขิง พริกไทยดำ ไธม์ ออริกาโน พอวัตถุดิบได้ที่อย่างที่คุณต้องการแล้ว​ ก็ถึงเวลาเสียบไม้!​ นำเนื้อสัตว์หรือผักแต่ละชิ้นเสียบลงในไม้เสียบปลายแหลมเรียงกันเป็น​ "ชั้นๆ" ซึ่งโดยทั่วไปแล้วเราจะเรียงเนื้อสัตว์สลับกับผักหรือผลไม้เพื่อให้ได้รสชาติที่ตัดกัน​ แต่ถึงจะเป็นเคบับแบบมังสวิรัติก็ไม่ใช่ปัญหา​ พอคุณเสียบวัตถุดิบทั้งหมดเข้าไปในไม้แล้ว​ ก็ย่างได้เลย!  เหลือช่องว่างเล็กๆ​ ระหว่างวัตถุดิบ​แต่ละชิ้นเพื่อให้สุกทั่วทุกด้าน ในการ "ย่างผิวด้านนอกให้เกรียม" นั้น​ ไฟต้องร้อนได้ที่ก่อนจึงจะวางเคบับลงบนเตา ถ้าย่างด้วยเตาแก๊สก็จะง่ายหน่อย​ แค่ตั้งเตาด้วยไฟกลาง​ ปิดฝาเตา​ แล้วทิ้งเตาไว้ให้ร้อน แต่ถ้าเป็นเตาถ่านก็จะยากหน่อย​ เพราะคุณต้องจุดไฟถ่านแล้วปล่อยให้เปลวไฟลุกจนกว่าจะมอด​ จนถ่านกลายเป็นเถ้าและฟุ้งท่วมเปลวไฟสีส้ม ซึ่งจะใช้เวลาอย่างน้อย​ 30​ นาที โดยทั่วไปเนื้อสัตว์ครึ่งกิโลกรัมจะใช้ถ่านประมาณ​ 30​ ก้อน ถ้าเตาร้อนแล้ว​ คุณจะได้เริ่มได้ยินเสียงซู่ซ่า​ เวลาที่คุณวางเคบับบนตะแกรง​ ให้เว้นที่ว่างระหว่างไม้เพื่อให้เนื้อสุกทั่วกัน​  เพื่อไม่ให้เคบับติดตะแกรง​ ให้ทาน้ำมันพืชหรือน้ำมันมะกอกลงบนตะแกรงก่อนจะวางเคบับลงไป​ เพื่อความปลอดภัยให้ใช้แปรงสำหรับทาตะแกรงโดยเฉพาะ​ อย่าใช้ทิชชู่ทำครัวหรืออุปกรณ์อื่นๆ​ ทาลงบนตะแกรงร้อนๆ คุณต้องให้เคบับทุกด้านโดนเตา​ เพราะนอกจากจะทำให้วัตถุดิบสุกแล้ว​ ยังทำให้ด้านนอกของเนื้อสัตว์​ (ถ้าคุณใช้เนื้อสัตว์)​ กรอบทั่วทั้งชิ้นด้วย ตามปกติแล้วเคบับส่วนใหญ่จะใช้เวลาย่างประมาณ​ 10-15​ นาที​ เท่ากับว่าแต่ละด้านจะใช้เวลาในการสุกประมาณ  2.5-3.75 นาที ถ้าเป็นเค​บับมังสวิรัติ​ คุณก็ไม่ต้องกังวลเรื่องความสุกของเนื้อ​ เพราะฉะนั้นคุณสามารถกลับด้านผักและผลไม้ได้ตามต้องการเพื่อให้ด้านนอกเป็นสีน้ำตาลหรือสีดำน่ารับประทานและได้เนื้อสัมผัสที่นุ่ม ​ นำเคบับออกจากเตาหนึ่งไม้แล้วดึงเคบับออกจากไม้ ถ้าคุณใช้เนื้อสัตว์​ ให้หั่นเป็นชิ้นเพื่อดูว่าข้างในสุกหรือยัง วิธีการดูว่าเนื้อสุกหรือยังก็คือให้ดูว่าเนื้อมีน้ำฉ่ำใส​ ด้านในไม่เป็นสีชมพู​ และหั่นง่ายหรือเปล่า ถ้าเนื้อด้านในยังเป็นสีชมพูสด​ มีน้ำเลือดแดงๆ​ ออกมา​หรือด้านในยังหั่นยากอยู่​ ก็แสดงว่าต้องย่างนานกว่านี้ ในการดูว่าเนื้อสัตว์แต่ละประเภทสุกหรือยัง​ ให้อ่านเพิ่มเติมได้ที่  http://www.bangkokbiznews.com/news/detail/531085 https://krua.co/cooking/cook-to-know/99/เช็กความสุกของไก่ https://th.openrice.com/th/bangkok/article/เทคนิคการย่างเนื้อวัว-หมู-ไก่-ผัก-a6340 พอวัตถุดิบสุกแล้ว​ ให้นำออกจากเตาไปวางในจานหรือในถาดสะอาดๆ อย่าใช้จานที่ใช้ใส่เคบับที่ยังไม่ได้ย่างก่อนหน้า​ โดยเฉพาะอย่างยิ่งถ้าคุณใช้เนื้อสัตว์​ เพราะเชื้อโรคจากเนื้อสัตว์ที่ยังไม่สุกอาจปนเปื้อนในอาหารที่สุกแล้ว​ ซึ่งอาจทำให้เจ็บป่วยร้ายแรงได้ ยินดีด้วย! ตอนนี้เคบับของคุณพร้อมรับประทานแล้ว​ โดยจะรับประทานทั้งที่มีไม้อยู่หรือนำไม้เสียบออกก่อนก็ได้​ เคบับส่วนใหญ่​รับประทานเดี่ยวๆ​ ก็อร่อยอยู่แล้ว​ แต่ถ้าจะรับประทานแบบจัดเต็ม​ ก็อาจจะเสิร์ฟคู่กับเครื่องเคียงที่เข้ากับวัตถุดิบที่ใช้ทำเคบับ  เคบับสูตรดั้งเดิมมักเสิร์ฟคู่กับข้าวหมกและ/หรือแป้ง​ 1 แผ่น เครื่องเคียงพื้นฐานพวกนี้มีหลายร้อยสูตรตามแต่ละท้องถิ่น​ เช่น​ ชีโลเคบับแบบดั้งเดิมจะเสิร์ฟคู่กับข้าวคลุกไข่แดงดิบ เราสามารถนำวัตถุดิบที่ย่างแบบเคบับไปเสิร์ฟในจานอื่นได้​ เช่น​ เตอร์กิชโดเนอร์เคบับมักจะเสิร์ฟ​ในขนมปังพิต้าคู่กับสลัดและรับประทานเป็นแซนด์วิช
เลือกสูตรทำเคบับหรือเลือกวัตถุดิบเอง. ถ้าสูตรเคบับที่คุณเลือกมามีส่วนประกอบของเนื้อสัตว์​ ควรหมักเนื้อก่อน. แช่ไม้เสียบเคบับที่ทำจากไม้ไว้ในน้ำ. หั่นวัตถุดิบออกเป็นชิ้นเล็กๆ. เสียบวัตถุดิบลงในไม้จากปลายด้านหนึ่งไปยังอีกด้านหนึ่ง. ตั้งเตาย่างด้วยไฟกลาง. วางเคบับลงบนตะแกรง. กลับด้านเคบับระหว่างย่างเพื่อให้สุกเท่ากันทุกด้าน. ดูว่าเนื้อสัตว์สุกหรือยัง. พอสุกแล้วให้นำเคบับออกจากเตา. เสิร์ฟเคบับเดี่ยวๆ​ หรือเสิร์ฟคู่กับเครื่องเคียงที่เข้ากัน.
https://www.wikihow.com/Grill-Kabobs https://www.wikihow.com/Grill-Kabobs
Preparing Your Skewers for Grilling Grilling